text: Hugsa um umhvørvið á jólum og nýggjárinum
text: #000001
text: Pappeskjur, gávupappír, ljósketur, perur, battarí og ikki at gloyma fýrverk. Við jólahøgtíðini og nýggjárinum fylgir sera nógv burturkast, ið ikki eigur at fara sama veg sum vanliga húsarhaldsburturkastið.
text: #000002
text: Hugsa um hvat kann fara í hvíta, reyða og gráa posan hjá IRF, og hvat kann koyrast á bingjuplássið. Á tann hátt kanst tú geva umhvørvinum eina gávu, tá tú hevur fingið tínar.
text: #000003
text: Soleiðis skilir tú burturkastið um høgtíðina:
text: #000004
text: Hvíti posi: Gávupappír, papp og bleytt plast. Bleyta plastið samlar tú saman í ein kláran posa og leggur hann í hvíta posan.
text: #000005
text: Grái posi: Gávubond, gávuinnpakking úr foliu, flamingo, matleivdir o.a.
text: #000006
text: Reyði posi: Ljósperur, battarí (í krukku við loki), elektronisk tól og annað serliga dálkandi burturkast.
text: #000007
text: Bingjuplássið: Fýrverk, glas, jarn og metal.
text: #000008
text: Um tú vilt gera tað lættari at skilja burturkast, ber til at printa hesi myndatekin út og seta tey á ruskíløt: 
text: #000009
text: IRF ynskir øllum eini gleðilig jól og eitt gott nýggjár. Við vón um gott samstarv í komandi ári, har vit í felag gera Føroyar grønari.
text: #000010